מפת מחנות הפליטים במדינות השכנות לסוריה
**פליטי מלחמת האזרחים בסוריה**, או **הפליטים הסורים**, הם סורים שברחו מסוריה עם הסלמת מלחמת האזרחים בסוריה. מיליוני אנשים ברחו מתחומה של סוריה למדינות השכנות, בהן ירדן, לבנון, טורקיה, עיראק וכורדיסטן העיראקית. עם זאת לא נרשמה תנועת פליטים אל גבול ישראל.
על פי נתוני האו"ם, כ-2.5 מיליון אנשים בתוך סוריה זקוקים לסיוע, בנוסף למיליון וחצי סורים שנאלצו לעקור ממקום מגוריהם בשל מלחמת האזרחים.

בחודש אפריל 2013 נמסר כי מספר הפליטים מסוריה עבר את המיליון.

באוגוסט 2013 דיווח האו"ם ששבעה מיליון מתושבי סוריה (קרוב לשליש מכלל תושבי המדינה) הפכו לפליטים. מתוכם שני מיליון נמלטו מארצם, והיתר נמצאים בסוריה אך ברחו מבתיהם.

ביוני 2014 דיווח האו"ם שמספר הפליטים הרשומים הגיע ל-2,858,000, מתוכם 1,100,000 בלבנון, 774,000 בטורקיה, 597,000 בירדן, 225,000 בעיראק ו-138,000 במצרים.

בסוף שנת 2015 עלה מספר הפליטים הרשמי להערכה של מעל ל-4,300,000. במחצית השנייה של 2016, מספר הפליטים הרשמי עבר את רף 4.8 מיליון, אם כי לפי הערכה לא רשמית מספרם נאמד ביותר מ-6 מיליון אזרחים סורים שברחו מהמדינה. במרץ 2017 דיווחה נציבות האו"ם לפליטים שמספר הפליטים הסורים הוא יותר מ-5 מיליון.

תחילת המשבר
-----------

### גלי הפליטים הראשונים לטורקיה ולבנון

בעיית הפליטים הסורים החלה בחודש אפריל 2011, כאשר הממשלה הסורית החלה להשתמש בנשק כבד כדי להביס את המורדים. זרם הפליטים גבר עם המצור על תלכלח' בחודש מאי 2011 והמצור על ג'סר א-שורור במחוז אידליב בחודש יוני של אותה שנה.
כתוצאה מפעולות צבא סוריה, אלפי אזרחים סורים ברחו מסוריה אל לבנון וטורקיה.

ב-3 במאי 2011, מספר הפליטים הסורים שחצו את הגבול לטורקיה הוערך בכ-300 אנשים
נשיא טורקיה, עבדאללה גול, אמר שטורקיה הכינה פתרון "למקרה הגרוע ביותר", בהתייחסו לאפשרות שמספר גדול של פליטים יעשו את דרכם מסוריה אל טורקיה. יתר על כן, עבדאללה גול התייחס בדבריו להקמתו של מחנה פליטים קטן על אדמת טורקיה, שיוכל לאכלס 263 פליטים.
באמצע חודש מאי, כ-700 תושבי תלכלח' ברחו אל צפון לבנון. אל אותם פליטים הצטרפו עוד 1,350 פליטים שברחו מסוריה במשך עשרה ימים, מרביתם נשים וילדים.
ב-14 במאי, מליסה פלמינג, דוברת נציבות האו"ם לפליטים, ציינה שזרם הפליטים ללבנון היה יחסית קטן והסתכם בכאלף פליטים, כמו כן, פלמינג הוסיפה שמספר הסורים שחצו את הגבול אל טורקיה היה נמוך גם כן והסתכם ב-250.

עם המשך המצור על ג'סר א-שורור, המצב בגבול טורקיה–סוריה הידרדר, כאשר ג'סר א-שורור, המהווה בית ל-41,000 תושבים, התרוקנה ברובה.
בתחילה, עיתון הגארדיאן הבריטי דיווח על כך שבכירים בדרום טורקיה אמרו שישנם בסביבות 2,500 סורים, רובם מג'סר א-שורור, שחצו את הגבול אל טורקיה. כתוצאה מכך, עד אמצע חודש יוני, מספר הפליטים הכולל שמצאו מפלט במחנות הפליטים בטורקיה הגיע לכעשרת אלפים ובלבנון לכ-8,500.
מספרם הכולל של הפליטים הסורים באותה תקופה עמד על יותר מעשרים אלף. עם התקדמות פעילותו של צבא סוריה, מספר הפליטים בטורקיה הגיע לשיא של 11,700.

### התרחבות מחנות הפליטים במזרח התיכון

מחנה פליטים סורי בגבול סוריה-טורקיה
על פי מספרים רשמיים, בתחילת חודש יולי 2011, 15,288 סורים מצאו מקלט בטורקיה. יותר מ-5,000 מהם חזרו לסוריה מאוחר יותר.
באמצע חודש יולי 2011, פליטים סורים ראשונים החלו למצוא מקלט בירדן.

בסוף חודש אוגוסט, מספר הפליטים בלבנון הגיע ל-2,600, כאשר ישנם אלפים רבים שנכנסו אל לבנון בדרך לא חוקית, ובחודש ספטמבר 2011 הגיע מספרם לכ-4,000 פליטים רשומים, עם אפשרות של עד ל-6,000 פליטים שמצאו מקלט במדינה. על אף חזרתם של סורים רבים אל מולדתם בחודשים שלפני כן. טורקיה החלה לבנות עוד שישה מחנות פליטים בשביל הפליטים הסורים שהוערכו באותו חודש בכ-15,000.
עד לחודש דצמבר, מספר הסורים שהגיעו ללבנון הגיע עד לכ-5,000. עד לאמצע של אותו החודש, כ-1,500 פליטים מצאו מקלט בירדן עם אפשרות של רבים נוספים שלא נכנסו למדינה בצורה חוקית.
בנוסף לכך, דווח כי בסוף שנת 2011, אלפי פליטים מצאו מקלט בלוב.

פליטים סורים בלבנון
ב-14 בינואר 2012, נציבות האו"ם לפליטים, הודיעה שמספר הפליטים בלבנון עמד על 5,238 הכוללים כ-1000 משפחות. עד סוף החודש, מספר הפליטים עמד על 6,375.
באותו החודש, בני גנץ, רמטכ"ל צה"ל, הודיעה כי צה"ל מכין עצמו לאפשרות של הגעת פליטים עלווים מסוריה אל שטח הגולן במקרה שהממשלה הסורית תקרוס. הודעה זו התייחסה למקרה אפשרי שבו הממשלה שתחליף את בשאר אלאסד תגרש את העלווים משטחה.
בתחילת חודש פברואר 2012, ירדן הודיעה כי היא תפתח מחנה פליטים במדינה, כאשר באותה התקופה שהו במדינה כ-3,000 פליטים רשומים.

בעקבות הלחימה הממושכת בחומס, וביתר שאת בשל הסלמת הלחימה עם צבא סוריה בערים ובכפרים הסמוכים לגבול עם לבנון סורים רבים ברחו אל לבנון, כאשר מספרם הוערך בכאלפיים.
טורקיה דיווחה גם היא על עלייה במספר הפליטים שמצאו מפלט בשטחה, כאשר עד לאמצע חודש מרץ, מאות רבות של אנשים חצו את הגבול אל טורקיה.
באותה תקופה בחודש מרץ, העריך האו"ם, שמספר הפליטים הרשומים בטורקיה נע בין 13,000–13,500, עם אפשרות של אלפים נוספים. ב-18 במרץ 2012, מספר הפליטים בטורקיה הגיע לשיא של 14,700.

בו-בעת בירדן, דווח על יותר מ-80,000 סורים שהגיעו למדינה, כאשר רובם מוצאים מפלט בא-רמת'א ובמפרק. דובר הממשלה הירדני, ראכן מג'אלי, דיווח על כך שמחנה פליטים בגודל של 30,000 מטר מרובע נבנה כדי לאכלס את הפליטים. עם זאת, רשויות האו"ם העריכו את מספר הפליטים בירדן בכ-5,000–8,000.
במקביל, מספר הפליטים הסורים בכורדיסטן העיראקית הגיע לכמעט אלף עד לסוף מרץ.
עד לסוף חודש מרץ, האו"ם העריך שמספר הפליטים הסורים עומד על כ-230,000.

### כישלון תוכנית השלום של אנאן

במהלך חודש אפריל 2012, עם כישלונה של תוכנית השלום של אנאן, מספר הפליטים שחצו את הגבול אל טורקיה שבר שיא והגיע לממוצע של 2,500 פליטים ביום. עד ל-10 באפריל מספר הפליטים הסורים בטורקיה עמד על 25,000. בחודש זה, קופי אנאן ביקר במחנות הפליטים במדינה.
באנקרה, שר החוץ של טורקיה, אהמט דבוטואולו, דרש מבשאר אלאסד להפסיק את הפעילות הצבאית, במקביל לדרישת טורקיה להתערבות בינלאומית.
בלבנון, כ-8,594 פליטים הגיעו למדינה במהלך חודש אפריל.
בירדן, מספר הפליטים שהגיעו למדינה הוערך בין 90,000–130,000.
ב-10 באפריל, דווח על כך שמספר הפליטים הסורים בארבע המדינות השכנות לסוריה גדל ב-40%, כאשר אל מספר הפליטים הכולל הצטרפו עוד כ-55,000 פליטים, מחציתם מתחת לגיל 18.

התפשטותם של הפליטים
-------------------

ב-3 במאי 2012, 3,171 סורים ממוצא כורדי נרשמו בנציבות האו"ם לפליטים, כאשר על פי נתוני האו"ם התווספו אליהם כ-65 איש מדי יום.
עם תחילת חודש יוני, יותר מ-4,000 סורים ממוצא כורדי חצו את הגבול אל כורדיסטן העיראקית. באותו הזמן עמד מספר הפליטים הסורים בירדן על 120,000, דבר שהווה נטל כבד על מאגרי המים בירדן. בלבנון, דווח על מספר כולל של 26,000 פליטים, כאשר רוב הפליטים הם נשים וילדים. עד סופו של החודש, עמד מספר הפליטים בטורקיה על 24,500.

בחודש יולי, דיווחו הרשויות בארמניה על בקשתם של 3,248 סורים ממוצא ארמני לקבלת ויזה לכניסה למדינה.
על פי מקורות לבנונים, כ-19,000 סורים ברחו מדמשק ללבנון בין ה-18 ביולי-ה-20 ביולי בשל הידרדרות המצב בעיר.
על פי נתוני האו"ם מספר הפליטים הסורים באזור עמד נכון ל-17 ביולי על 112,000.
בכורדיסטן העיראקית, יותר מ-6,500 פליטים נרשמו במדינה ויותר מ-1,400 חיכו לאישור כניסה.
בטורקיה, מספר הפליטים הרשומים עמד ב-21 ביולי על 43,000, כאשר אלף סורים חזרו אל סוריה בשל המצב התברואתי הקשה במחנות הפליטים.
ב-9 באוגוסט, ספינה הנושאת על סיפונה 124 פליטים סורים הגיעה אל איטליה.
על לאמצע חודש אוגוסט, נציבות האו"ם לפליטים דיווחה על מספר הפליטים הסורים הרשומים הגיע ל-200,000.
בסוף חודש אוקטובר, מספר הפליטים בכורדיסטן העיראקית הגיע לשיא של 35,000.

ב-13 ביולי 2013 דיווחה נציבות האו"ם לפליטים כי מצרים סירבה לאפשר נחיתה של מטוסים בהם פליטים סורים בשדות התעופה של מצרים.

נכון לאוגוסט 2022 התגוררו בטורקיה 3.7 מיליון פליטים סורים.

### משבר ההגירה באירופה

 ערך מורחב – **משבר ההגירה באירופה**  

בשנת 2015 החלה נהירה של רבבות פליטים סורים לאירופה, פעולה שהיוותה מרכיב בולט במשבר ההגירה באירופה.

הסכמים זמניים להפסקת אש
-----------------------

בשנת 2016 ואילך נקבעו מספר הסכמי הפסקת אש, אשר הפסיקו את הלחימה לזמן מה.

ב-25 בינואר 2017 שר הפנים אריה דרעי החליט באישורו של ראש הממשלה בנימין נתניהו לקבל את המתווה לקליטתם של מאה ילדים יתומים, פליטים מהקרבות בסוריה; הילדים יקבלו תחילה מעמד של תושב ארעי, ולאחר ארבע שנים הוא יהפוך למעמד של תושב קבע.
בחודש פברואר 2017 הוקפאה התוכנית לקליטת היתומים מסוריה בשל התנגדות של גורמים ממשלתיים.

בשנת 2019 הודיעה דנמרק שבעקבות הרגיעה היחסית במלחמה, היא משנה את מדיניותה כלפי הפליטים ובוחנת אפשרויות לשלוח אותם מחדש לסוריה, הודעה שספגה גינוי מארגון אמנסטי. ביוני 2021 עבר בדנמרק חוק המאפשר לדנמרק לבחון את בקשות הפליטים בשטחה בעודם מוצאים מהמדינה ונמצאים בפועל במחנות מחוץ לאדמת דנמרק.

תגובות בינלאומיות
-----------------

* האו"ם – הוועדה לזכויות אדם באו"ם סיפקה באפריל 2012 מזרנים, תנורי נפט, וג'ריקנים לפליטים הסורים בלבנון ועיראק.
* הארגון הבינלאומי להגירה – הארגון סיפק ביוני 2012 מסנני מים, תנורים, שמיכות וכריות לפליטים הסורים בלבנון ועיראק.
* כורדיסטן העיראקית – הממשלה האזורית הכורדית הכריזה על תוכנית לבניית מחנה פליטים שני לאזרחים סוריים שנמלטו מהאלימות במדינה שלהם.
* ישראל – ישראלים מקבוצות הומניטריות נמצאים בירדן כדי לסייע לפליטים הסורים. איוב קרא, סגן השר לפיתוח הנגב והגליל, אמר שישראלים מסייעים לילדים ותינוקות שנפצעו מצבא סוריה. כמו כן, סגן השר ציין שקבוצות ישראלים מגישות סיוע הומניטארי בטורקיה וירדן. איש העסקים הישראלי-אמריקאי מוטי כהנא (אנ'), החל אף הוא בפעילות למען הפליטים מסוריה בתחילת המשבר בשנת 2011, במשלוח סיוע כספי והומניטרי לפליטים. בהמשך פעל כהנא לחילוץ משפחות היהודיות האחרונות בסוריה, ביניהן המשפחה היהודית האחרונה בעיר חלב.
* ירדן – ירדן החלה לבנות בחודש מרץ 2012 מחנה פליטים על שטח של 30,000 מטר מרובע. כמו כן, ירדן הביעה נכונות לבניית מחנות פליטים לקליטת 113,000 פליטים סורים. עם זאת, הרשויות בירדן גירשו חזרה אל סוריה פליטים ממוצא פלסטיני, דבר שהביא לביקורת מארגוני זכויות אדם.
* טורקיה – טורקיה נותנת מקלט למרבית הפליטים הסורים בערי אוהלים שהחלו להיבנות בקיץ 2011.

ראו גם
------

* האביב הערבי
* נציבות האו"ם לפליטים
* משבר ההגירה באירופה

קישורים חיצוניים
----------------

ויקישיתוף מדיה וקבצים בנושא **פליטי מלחמת האזרחים בסוריה** בוויקישיתוף
* המשבר והפליטים, אוריאל לוי ה-8 במאי, 16 בספטמבר 2015
* רויטרס, לבנון כורעת תחת נטל הפליטים מסוריה; נדרשת להקים מחנות, באתר הארץ, 10 בפברואר 2013
* אמנסטי אינטרנשיונל: למעלה מ-1.3 מיליון פליטים סורים זקוקים נואשות לתמיכה בינלאומית מוגברת, באתר אמנסטי אינטרנשיונל, 25 באפריל 2013
* אתר למנויים בלבד אן ברנארד, הניו יורק טיימס, הרחק מעיני העולם, מצבם של העקורים בסוריה הולך ומחריף, באתר הארץ, 29 באוקטובר 2013
* אתר למנויים בלבד בועז ארד, המסע לאירופה של הפליטים הסורים מסתיים בבולגריה, באתר הארץ, 11 באפריל 2014
* אתר למנויים בלבד איל חוברס, 10 קילומטר מהבית, ללא מולדת: סיפורם של 600 אלף פליטים סורים שברחו לירדן, באתר הארץ, 19 ביוני 2014
* אתר למנויים בלבד ג'יילאן יגינסו, הניו יורק טיימס, מלחמת הישרדות סורית באיסטנבול, באתר הארץ, 6 באוגוסט 2014
* אתר למנויים בלבד שלמה אבינרי, הנכבה הסורית, באתר הארץ, 5 בנובמבר 2015
* Syria’s drained population, The Economist, Sep 30th 2015
* אתר למנויים בלבד אמה גרהם הריסון, הגרדיאן, עשרות אלפי "פליטי רפאים" על גבול ירדן־סוריה חיים בסכנת תת־תזונה ומגפות, באתר הארץ, 6 בספטמבר 2016
* אליזבט צורקוב, פליטי סוריה בין הפטיש לסדן, באתר הפורום לחשיבה אזורית, 14 בינואר 2019
* בורחים מאידליב: 140 אלף פליטים ב-3 ימים, באתר ynet, 13 בפברואר 2020
* אתר למנויים בלבד  כתב וצילם: ליאור בן עמי, לסבוס, חולצה כחולה והצלה, באתר "ידיעות אחרונות", 21 בנובמבר 2019

הערות שוליים
------------

1. 1 2  Syria: Refugees brace for more bloodshed | News24
2. ↑  Syrian Refugees May Be Wearing Out Turks' Welcome : NPR
3. ↑  30 Syrian soldiers flees to Iraq's Kurdish region: official - Xinhua | English.news.cn(הקישור אינו פעיל, 29.12.2019)
4. ↑  Israel will stop any flood of Syrian refugees: Barak | Reuters
5. 1 2  BBC News - Syria crisis: Number of refugees rises to 200,000
6. ↑  Fighting Has Forced More Than 1.5 Million Syrians To Move, U.N. Says : The Two-Way : NPR
7. ↑  רויטרס ורועי קייס, סוריה: זו הפליטה המיליון, חצי מהפליטים ילדים, באתר ynet, 6 במרץ 2013
8. ↑  הלחימה בסוריה: שבעה מיליון איש הפכו פליטים, באתר nrg‏, 2 בספטמבר 2013
9. ↑  אתר למנויים בלבד איל חוברס, 10 קילומטר מהבית, ללא מולדת: סיפורם של 600 אלף פליטים סורים שברחו לירדן, באתר הארץ, 19 ביוני 2014
10. ↑  מספר הפליטים הסורים בעולם - כמו אוכלוסיית נורבגיה, באתר ynet, 30 במרץ 2017
11. 1 2
12. ↑  Witnesses: Soldiers shell Syrian border town amid refugee flight - CNN.com
13. 1 2  Syria's refugees from terror
14. ↑  Syrian refugees in Turkey: 'People see the regime is lying. It is falling apart' | World news | The Guardian
15. ↑  8500 Syrian refugees in Lebanon, report – Ya Libnan (באנגלית אמריקאית)
16. ↑  Syrian troops near Turkey border, refugees flee | Reuters
17. ↑  Press, Associated (2011-06-24). "Syrian refugees continue to flock to Turkey". *Ynetnews* (באנגלית). נבדק ב-2022-09-03.
18. ↑  (הקישור אינו פעיל, 29.12.2019)
19. ↑  Syrian Refugees Continue Fleeing to Lebanon, Numbers Reach 2600 — Naharnet
20. ↑  (הקישור אינו פעיל, 29.12.2019)
21. ↑  Nearly 5,000 Syrian refugees in north Lebanon | News, Lebanon News | THE DAILY STAR
22. ↑  UNHCR: 5,238 Syrian refugees now in Lebanon | News, Lebanon News | THE DAILY STAR
23. ↑  Israel 'preparing to absorb Syrian refugees' - Middle East - Al Jazeera English
24. ↑  Jordan News Agency (Petra) |Jordan opens camp for Syrian refugees at weekend
25. ↑  Video: Syrian refugees flood into Turkey - Telegraph
26. ↑  Turkey Expects Flood of Syrian Refugees As Assad Forces Take Control of Idlib
27. ↑  (הקישור אינו פעיל, 29.12.2019)
28. ↑  (הקישור אינו פעיל, 29.12.2019)
29. ↑  Syrians flee into Turkey amid fresh violence - Middle East - Al Jazeera English
30. ↑  Over 3,000 Syrian Kurds register with UNHCR in Iraq's Kurdistan Region
31. ↑  More Syrian Kurds crossing border into Iraqi Kurdistan
32. ↑  UNHCR: Majority of Syrian refugees are women, children | News, Lebanon News | THE DAILY STAR
33. ↑  Поток прибывающих в Армению сирийских армян увеличился - газета - Новости Армении - ИА REGNUM(הקישור אינו פעיל, 29.12.2019)
34. ↑  UNHCR - Number of Syrian refugees triples to 112,000 since April
35. ↑  Iraq says unlike Jordan and Turkey, it cannot support Syrian refugees | The Jordan Times(הקישור אינו פעיל, 29.12.2019)
36. ↑  35.000 Syrian refugees need more help in coming winter, Iraq's Kurdistan govt
37. ↑  נציבות האו"ם לפליטים (UNHCR): מצרים מונעת כניסת פליטים סורים לשטחה - שרותי תרגום ותוכן בשפה הערבית ArabicMedia(הקישור אינו פעיל, 29.12.2019)
38. ↑  כרמית ולנסי וגליה לינדנשטראוס, מלחמה או שלום? המהלכים הטורקיים בסוריה, מבט על, גילון 1640, 31 באוגוסט 2022, באתר המכון למחקרי ביטחון לאומי
39. ↑  גיא מולדבסקי, רשת ב' 23 בפברואר 2017
40. ↑  Davut Colak / Anadolu Agency, Denmark: Don’t send refugees back to Syria, אמנסטי אינטרנשיונל
41. ↑  ניקולאי טלייסניק, המודל הדני שעשוי להביא לסדר עולמי: ככה מטפלים בבעיית המהגרים, באתר מידה, 21 בדצמבר 2021
42. ↑  Israelis helping Syrian refugees in Jordan | Jewish Telegraphic Agency(הקישור אינו פעיל, 29.12.2019)
43. ↑  Jordan: Bias at the Syrian Border | Human Rights Watch
44. ↑  'Jordan rejecting Palestinian refugees from Syria', The Jerusalem Post | JPost.com (באנגלית אמריקאית)Jordan Discriminating Against Palestinian Refugees Fleeing Syria, International Business Times, ‏2012-07-05 (באנגלית)